Révay Károly
Révai Károly, Oblatek Károly (Abrudbánya, 1856. október 2. – Nagybánya, 1923. április 16.) romániai magyar író, költő, műfordító.

Életútja
Családja német származású; apja az 1848–49-es forradalom és szabadságharc|1848–49-es magyar szabadságharcban harcolt, s a család előbb Kolozsváron, majd Abrudbányán telepedett le.

Középiskoláit Kolozsvárt, a Báthory István Elméleti Líceum|piarista gimnáziumban s a brassói római katolikus gimnáziumban végezte. A Kolozsvári Magyar Királyi Ferenc József Tudományegyetem|kolozsvári egyetemen bölcsészhallgató volt; tanulmányait abbahagyva 1881-től bányatisztviselő Nagyágon, segédtanár a bányászati iskolában, majd kincstári főigazgató Nagybányán. Családi nevét (Oblatek) 1882-ben változtatta meg. Több vidéki lap szerkesztője; 1910-től a Petőfi Társaság tagja; a nagybányai Teleki Társaság elnöke. Halála után írta róla Kiss Ernő: „Erdélyben élte le egész életét, de Erdély csak azt látja meg, ami Budapesten tűnt föl, csak azokra a hangokra figyelt, amelyek onnan hallatszottak...” (Pásztortűz, 1923).

Munkássága
Egyike volt a román irodalom első magyarországi ismertetőinek. Érdemeit Köllő Károly így értékelte: Benedek Elek és Solymossy Elek mellett nemzedékének legjobbjai közé tartozik, akik 1848 polgári-demokratikus eszméihez híven és hibáiból okulva, józan derűlátással apostolkodtak a kölcsönös megértés és minél szélesebb körű együttműködés érdekében.

A román költészetből Mihai Eminescu, George Coşbuc, Octavian Goga, Matilda Cugler-Poni, Emil Isac, Alexandru Vlahuţă, Petre Dulfu, Alexandru Sterca-Suluţiu verseit fordította; Coşbuchoz írott versét a költő 1905-ben megjelentetett kötetében (Költemények) közölte. Emil Isac-kal folytatott levelezése (mintegy 20 levél) az Isac-hagyatékban kiadásra vár.

Kötetei 
 Aranyos Erzsike megérkezett!, versek (Déva, 1904)
 Rákóczi, elbeszélő költemény (Nagybánya, 1904)
 Delelő, versek és versfordítások  (Kolozsvár, 1907)
 Román költőkből (Brán Lörinccel együtt, Nagybánya, 1910)
 Alkonyat, versek (Nagybánya, 1916)

Fordításai
 George Coșbuc - Költemények (Budapest, 1905)

ro:Károly_Révay